De norske J19-jentene fikk en flott start på EM-sluttspillet i Sveits etter at regjerende mester Spania ble slått i den første kampen. Laget fulgte opp med å slå Frankrike 1-0, og dermed er Nils Lexerøds jenter klare for semifinale. Enten som gruppevinner eller toer.

Norge kom best i gang og skapte en del muligheter etter å ha kommet flere ganger til innlegg, men den franske målvakten tok det som kom.

FOR 7 TIMAR SIDAN

To minutter før pause dukket derimot Sophie Roman Haug opp på bakre stolpe på det flotte innlegget fra Vilde Birkeli.

Frankrike spilte 2-2 mot Sveits i sin første kamp. De satte det norske forsvaret skikkelig under trykk utover i 2. omgang, men enten fikk de norske forsvarerne blokkert eller så var målvakt Linn-Marit Nilsen framme og reddet.

Thea Bjelde forsøkte skuddfoten etter at hun hadde snappet ballen på midtbanen. Skuddet strøk like over tverrliggeren.